ଭୁବନେଶ୍ବର, ଅକ୍ଟୋବର ୩ (ଲୋକାଲ ୱାୟାର): ଶ୍ରୀମନ୍ଦିର ସୁରକ୍ଷା ପାଇଁ ଉଚ୍ଛେଦ ଅଭିଯାନ ସମୟରେ ଐତିହାସିକ ମଠ ମନ୍ଦିର ଭଙ୍ଗାରୁଜା ବେଳେ ପୁରୀ ଶଙ୍କରାଚାର୍ଯ୍ୟ ନିଶ୍ଚଳାନନ୍ଦ ସରସ୍ବତୀ ଓ ବଡ଼ଦେଉଳର ବରିଷ୍ଠ ସେବାୟତମାନଙ୍କ ପରାମର୍ଶ ନେବାକୁ ଗୁରୁବାର ସୁପ୍ରିମ କୋର୍ଟ ରାଜ୍ୟ ସରକାରଙ୍କୁ ନିର୍ଦ୍ଦେଶ ଦେଇଛନ୍ତି।
ଶ୍ରୀମନ୍ଦିର ମେଘନାଦ ପାଚେରିରୁ ୭୫ ମିଟର ପରିସୀମା ମଧ୍ୟରେ ଥିବା ମଠ, ବାସଗୃହ ଓ ବ୍ୟାବସାୟିକ ପ୍ରତିଷ୍ଠା ଉଚ୍ଛେଦ ବନ୍ଦ କରିବାକୁ ହୋଇଥିବା ଆବେଦନକୁ ଗତ ଅଗଷ୍ଟ ୨୭ରେ କୋର୍ଟ ଅଗ୍ରାହ୍ୟ କରିଦେଇଥିଲେ।
ପରେ ସେପ୍ଟେମ୍ବର ୭ରେ ସଲିସିଟର୍ ଜେନେରାଲ୍ ତୁଷାର ମେହଟ୍ଟା ଓ ଆମିକସ୍ କ୍ୟୁରି ରଂଜିତ କୁମାର ପୁରୀ ଗସ୍ତରେ ଆସି ରାଜ୍ୟ ସରକାରଙ୍କ ନିଷ୍ପତ୍ତି ଠିକ୍ ବୋଲି କହିଥିଲେ।
ଭୁବନେଶ୍ବର, ସେପ୍ଟେମ୍ବର ୩୦ (ଲୋକାଲ ୱାୟାର) ରାଜ୍ୟରେ ଅପରାଧ ରୋକିବାକୁ ହେଲେ ମଦକୁ ସଂପୂର୍ଣ୍ଣ ନିଷେଧ କରିବାର ଆବଶ୍ୟକତା ରହିଛି ଓ ସେଥିପାଇଁ ସେ ମୁଖ୍ୟମନ୍ତ୍ରୀଙ୍କ ସହ ଆଲୋଚନା କରିବେ ବୋଲି ପରିବହନ ମନ୍ତ୍ରୀ ପଦ୍ମନାଭ ବେହେରା କହିଛନ୍ତି।
ସେପ୍ଟେମ୍ବର ୧ରେ ଲାଗୁ ହୋଇଥିବା ନୂଆ ମୋଟର ଯାନ ଆଇନ ଅନୁସାରେ ୪୨୬ ଜଣ ମଦ୍ୟପ ଗିରଫ ହୋଇସାରିଥିବାବେଳେ ସେମାନଙ୍କ ବିରୋଧରେ କଡା କାର୍ଯ୍ୟାନୁଷ୍ଠାନ ଗ୍ରହଣ କରାଯାଇଥିବା ସେ ଏକ ଟିଭି ଚାନେଲକୁ କହିଛନ୍ତି।
ମଦ୍ୟପମାନଙ୍କ ଯୋଗୁଁ ରାଜ୍ୟରେ ବଳାତ୍କାର, ମହିଳାଙ୍କ ପ୍ରତି ଦୁର୍ବ୍ୟବହାର, ହତ୍ୟାକାଣ୍ଡ ଘଟୁଥିବାବେଳେ ବହୁ ପରିବାର ଏହା ଦ୍ବାରା ପ୍ରଭାବିତ ହେଉଛନ୍ତି।
ଭୁବନେଶ୍ବର, ସେପ୍ଟେମ୍ବର ୧୮ (ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଖୁବ୍ ଭାଗ୍ୟବାନ। ଏପରିକି ପ୍ରକୃତି ବି ତାଙ୍କ ସପକ୍ଷରେ ଯାଉଛି ବୋଲି ଇଂରାଜୀ ସଂବାଦପତ୍ର ନେସନଲ ହେରାଲ୍ଡକୁ ଏକ ସାକ୍ଷାତକାରରେ କହିଛନ୍ତି ପୂର୍ବତନ ସାଂସଦ ତଥା ବିଜେଡି ନେତା ତଥାଗତ ସତପଥୀ।
ତଥାଗତ କହିଛନ୍ତି ଯେ, ଯେକୌଣସି ପରିସ୍ଥିତି ଆରମ୍ଭରେ ପ୍ରତିକୂଳ ଭଳି ମନେହେଲେ ବି ପରବର୍ତ୍ତୀ କାଳରେ ନବୀନଙ୍କ ପାଇଁ ତାହା ଅନୁକୂଳ ସାବ୍ୟସ୍ତ ହୋଇଆସୁଛି।
୧୯୯୯ର ମହାବାତ୍ୟା ପରେ ପରେ ନବୀନ ରାଜ୍ୟର ଶାସନ ଭାର ସମ୍ଭାଳିଥିଲେ। ପରବର୍ତ୍ତୀ କାଳରେ ବନ୍ୟା ଓ ବାତ୍ୟା ପ୍ରବଣ ଓଡ଼ିଶାରେ ସେଭଳି ବଡ଼ଧରଣର ପ୍ରାକୃତିକ ବିପର୍ଯ୍ୟୟ ବି ହୋଇନଥିବା ତଥାଗତ କହିଛନ୍ତି।
ଏହି ସଂବାଦପତ୍ରରେ ତଥାଗତ ତଥାକଥିତ ବିଜେଡି-ବିଜେପି ଲିଙ୍କ୍ ସଂପର୍କରେ ମଧ୍ୟ ନିଜ ମତ ରଖି ରାଜ୍ୟର ବିକାଶ ଲାଗି ରାଜ୍ୟ ସରକାର ଏଭଳି ନୀତି ଆପଣେଇ ଥାଇପାରନ୍ତି ବୋଲି ଅନୁମାନ କରିଛନ୍ତି।
ଚାରି ଚାରି ଥର ସାଂସଦ ହୋଇଥିବା ତଥାଗତ ଏଥର କାହିଁକି ଟିକେଟ ନେଲେ ନାହିଁ ବୋଲି ଏକ ପ୍ରଶ୍ନର ଉତ୍ତରରେ କହିଛନ୍ତି ଯେ, ସେ ରାଜନୀତିରୁ ଅବସର ନେଇନାହାନ୍ତି, ତେବେ ଜୀବନରେ ରାଜନୀତି ବ୍ୟତୀତ ଆହୁରି ଅନେକ କିଛି ଅଛି।
ତେବେ ଏହା ସାଂସଦଙ୍କ କାମ ନୁହେଁ, ବରଂ ସେମାନଙ୍କ କାମ ହେଉଛି ପାର୍ଲାମେଣ୍ଟରେ ତର୍କ ଓ ଆଲୋଚନା ମାଧ୍ୟମରେ ଲୋକଙ୍କ ସମସ୍ୟା ଉଠାଇବା ବୋଲି ତଥାଗତ ସାକ୍ଷାତକାରରେ କହିଛନ୍ତି।
ନିଜର ଖୋଲା ମତ ପାଇଁ ବିଭିନ୍ନ ସମୟରେ ଚର୍ଚାରେ ରହିଆସିଥିବା ତଥାଗତ ୨୦୦୪ ମସିହାରୁ ୨୦୧୯ ପର୍ଯ୍ୟନ୍ତ ଲଗାତାର ଭାବେ ଢେଙ୍କାନାଳରୁ ସାଂସଦ ଭାବେ ନିର୍ବାଚିତ ହୋଇଥିବା ବେଳେ ଗତ ସାଧାରଣ ନିର୍ବାଚନରେ ପ୍ରତିଦ୍ୱନ୍ଦିତା କରିନାହାନ୍ତି।
ଭୁବନେଶ୍ବର, ସେପ୍ଟେମ୍ବର ୧୮ (ଲୋକାଲ ୱାୟାର): ଭୁବନେଶ୍ବର- ଦୁବାଇ-ଭୁବନେଶ୍ବରକୁ ସିଧାସଳଖ ବିମାନ ଉଡ଼ାଣ ପାଇଁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ କେନ୍ଦ୍ର ବେସାମରିକ ବିମାନ ଚଳାଚଳ ମନ୍ତ୍ରୀ ହରଦୀପ ସିଂହ ପୁରୀଙ୍କୁ ବୁଧବାର ପତ୍ର ମାଧ୍ୟମରେ ଜଣାଇଛନ୍ତି ।
ୟୁଏଇର ଓଡିଆ ସୋସାଇଟି ଏୟାର ଇଣ୍ଡିଆର ମଧ୍ୟ ପ୍ରାଚ୍ୟ ଅଧିକାରୀଙ୍କ ସହ ସାକ୍ଷାତ୍ କରି ଦୁବାଇ-ଭୁବନେଶ୍ୱର ମଧ୍ୟରେ ସିଧା ବିମାନ ଯୋଗାଯୋଗ ସୁବିଧାଜନକ ବୋଲି ଜଣାଇଛନ୍ତି ।
ଭୁବନେଶ୍ୱର ଶିକ୍ଷା, ସ୍ୱାସ୍ଥ୍ୟସେବା, ସଂସ୍କୃତି ଓ ପର୍ଯ୍ୟଟନ କେନ୍ଦ୍ର ଭାବରେ ବିକଶିତ ହୋଇଥିବାବେଳେ ସିଧା ବିମାନ ସଂଯୋଗ ଦରକାର ବୋଲି ଧର୍ମେନ୍ଦ୍ର ତାଙ୍କ ପତ୍ରରେ ଉଲ୍ଲେଖ କରିଛନ୍ତି।
